OzLabs/hebrew-wiki-articles huggingface dataset:
עמי-יעל אקסלרוד

עמי-יָעָל אקסלרוד (4 בפברואר 1939 – 16 באוקטובר 1973) היה קצין צנחנים, אשר עוטר בעיטור העוז על לחימתו בסיני במלחמת יום הכיפורים, שבה נהרג.

==קורות חיים==
אקסלרוד נולד בקיבוץ נען. שמו ניתן לו על רקע המאבק לעלייה באותם ימים. בילדותו עברה משפחתו לקיבוץ קריית ענבים. למד בבית הספר האזורי הרי-יהודה והיה פעיל בשורה ארוכה של תחביבים וביניהם גדנ"ע וסיירות. לפני גיוסו שימש במשך שנה כמדריך בתנועת הנוער העובד באשקלון.

אקסלרוד התגייס לצה"ל ב-1958 והתנדב לשירות בחטיבת הצנחנים, עבר קורס קצינים וקורס קציני חבלה. לאחר תום שירותו חזר לקיבוצו והשתלב בעבודה במשק.

במילואים עבר אקסלרוד קורס מפקדי פלוגות ושירת כסגן מפקד פלוגת הנדסה של חטיבת צנחנים. השתתף במלחמת ששת הימים. שנה אחר כך יצא בשליחות חשאית לחבל כורדיסטן. הוענקה לו דרגת רב-סרן והוא התקדם לתפקיד של מפקד פלוגה.

אקסלרוד התחתן ב-1966. לו ולאשתו נולדו בן ובת.

==מלחמת יום הכיפורים==
לאחר פרוץ המלחמה גויס אקסלרוד ויצא לחזית סיני כמפקד פלוגת הנדסה בגדוד הסיור 582 של חטיבה 226, שעליו פיקד סגן-אלוף נתן שונרי.

לקראת המבצע לצליחת תעלת סואץ, שהחל ב-15 באוקטובר 1973, סופח גדודו של שונרי לחטיבת השריון 14. בלילה שבין ה-15 וה-16 באוקטובר נקלע הגדוד לקרב קשה בצומת הצירים טרטור-לקסיקון שבקרבת התעלה. הוא עמד מול כוחות מצריים בעלי כוח אש עדיף וספג נפגעים רבים. אקסלרוד ניהל את חילוץ הנפגעים מפלוגתו ונשאר מאחור כדי לחפות על אנשיו הנסוגים בנשקו האישי, עד אשר נפגע ונהרג. על פעולתו זו הוא עוטר לאחר המלחמה בעיטור העוז.

אקסלרוד הובא לקבורה בבית הקברות הצבאי בקיבוצו.

פלוגתו הוציאה לאור ספר לזכר שלושה עשר חייליה שנפלו במלחמה, ובו גם דברים על אקסלרוד, צילומים של יצירות שלו וקטעים ממכתביו. שמו הונצח על גבי אנדרטאות שונות ובהן אנדרטת הצנחנים בתל נוף ואנדרטת חיל ההנדסה בחולדה.

עמי-יעל היה אחיו של יצחקי גל אשר גילה מחדש את גמלא.

==קישורים חיצוניים==
* 
* [https://web.archive.org/web/20160303192001/http://www.aka-idf.idf.il/iturim/asp/displayOneSoldier.asp?docId=28998 עיטור העוז שהוענק לעמי-יעל אקסלרוד] באתר "בעוז רוחם"
* [https://web.archive.org/web/20131009190505/http://paratroops.org.il/paratroopDetails.asp?nofelId=245 עמי-יעל אקסלרוד] באתר העמותה להנחלת מורשת הצנחנים

קטגוריה:מעוטרי עיטור העוז במלחמת יום הכיפורים
קטגוריה:קריית ענבים: אישים
קטגוריה:בוגרי תיכון אזורי הרי יהודה
קטגוריה:חללי צה"ל במלחמת יום הכיפורים
קטגוריה:אישים הקבורים בבית הקברות הצבאי בקריית ענבים
קטגוריה:ישראלים שנולדו ב-1939
קטגוריה:ישראלים שנפטרו ב-1973
קטגוריה:חיילי חיל הרגלים במלחמת ששת הימים
קטגוריה:מפקדי פלוגות במלחמת יום הכיפורים
קטגוריה:חיילי חיל הרגלים במלחמת יום הכיפורים
אבנר פז צוק

אבנר פז צוק (נולד ב-1963) הוא תת-אלוף במילואים בצה"ל, ששימש כקצין החינוך הראשי וכראש מחלקת הסייבר.

==ביוגרפיה==
פז צוק נולד למשפחת פצ'וק בקיבוץ עין השלושה, שם גדל והתחנך. טרם גיוסו, עשה שנת שירות כקומונר בקן הנוער העובד והלומד בשכונת בורוכוב בגבעתיים.

עם גיוסו לצה"ל ב-1983 החל קורס טיס, אך נשר ממנו והתנדב לסיירת מטכ"ל, בה עבר מסלול הכשרה כלוחם. בשנת 1986 השתחרר מצה"ל.

בשנת 1993 שב לצה"ל כמהנדס ביחידה הטכנולוגית של אגף המודיעין. עבר קורס קצינים ושירת ביחידה בתפקידי הנדסה ופיקוד ובהם ראש ענף, ראש מחלקה וסגן מפקד היחידה. בשנת 2007 מונה למפקד היחידה. בשנת 2010 מונה לראש מחלקת הסייבר בצה"ל. במהלך שירותו זכה בפרס ביטחון ישראל. ביוני 2013 מונה לקצין חינוך ראשי בדרגת תא"ל. ושימש בתפקיד עד יולי 2017.

בינואר 2018 מונה למנהל פרויקט המודרניזציה של מערכות הליבה המחשוביות של בנק הפועלים. בפברואר 2020 מונה לסמנכ"ל בחברת SQream, העוסקת בפיתוח כלים לניתוח ביג דאטה.

פז צוק הוא בעל תואר ראשון בהנדסה חקלאית מהטכניון ותואר שני במנהל עסקים. הוא מתגורר בכפר סירקין יחד עם אשתו, ורד, ושלוש בנותיהם.

==קישורים חיצוניים==

* 
* [http://glz.co.il/1138-36999-HE/Galatz.aspx קח"ר בראיון ראשון מאז המינוי: "צה"ל חזק וערכי"], באתר גלי צה"ל, 3 בפברואר 2014
* 
* .
* 

== הערות שוליים ==

קטגוריה:תתי-אלופים בצה"ל
קטגוריה:לוחמי סיירת מטכ"ל
קטגוריה:חיילי אגף המודיעין
קטגוריה:קציני חינוך ראשיים
קטגוריה:מפקדי היחידה הטכנולוגית של אגף המודיעין
קטגוריה:זוכי פרס ביטחון ישראל: חיילי צה"ל
קטגוריה:בוגרי הנוער העובד והלומד
קטגוריה:בוגרי הטכניון - מכון טכנולוגי לישראל
קטגוריה:אנשי הקיבוץ
קטגוריה:כפר סירקין: אישים
קטגוריה:ישראלים שנולדו ב-1963
קטגוריה:מועצה אזורית אשכול: אישים
סרח עור

סֶרַח עוֹר או דבלול עור (acrochordon מוכר גם כתבלול או פלולה) הוא סוג של גידול שפיר המופיע על פני העור באזורים שבהם הוא נוטה להתקמט כגון באזור הצוואר, בית השחי, המפשעה והעפעפיים.
 
סרחי העור בדרך כלל אינם מזיקים מבחינה בריאותית, אינם כואבים ואינם נוטים לגדול ולהשתנות לאורך הזמן, אך לעיתים מתרחש גירוי של סרח העור כתוצאה מגילוח או מגע בתכשיט או בגד.

סרח העור מכיל ליבת כלי דם ותאי שומן המכוסים באפידרמיס החיצוני של העור. גודלם הממוצע של סרחי העור אינו עולה על זה של גרגר אורז אם כי במקרים נדירים הם יכולים להגיע לגודל של כסנטימטר. הסרחים הם בעלי מרקם רך אך פני השטח שלהם אינם חלקים. הם צומחים מתוך העור על גבי מעין גבעול.

ההערכה היא כי סרחי העור מתפתחים כתוצאה ממגע ושפשוף בין קפלי העור. שכיחותם בקרב האוכלוסייה היא כ-46% והיא גבוהה יותר בקרב נשים מאשר בקרב גברים. סרחי העור הם בעלי מאפיינים תורשתיים.
 
מכיוון שמדובר בגידול שפיר, הטיפול בהסרת סרחי העור אינו חיוני. הסרה מתבצעת בדרך כלל כאשר הסרח גורם לגירוי או מסיבות קוסמטיות באמצעות כוויה, הקפאה עמוקה, חיתוך, או קשירת חנק סביב צוואר הסרח.

==ראו גם==
* דרמטופיברומה

==קישורים חיצוניים==

* https://medlineplus.gov/ency/article/000848.htm
* https://www.ncbi.nlm.nih.gov/pmc/articles/PMC3586892/
* https://web.archive.org/web/20111129115345/http://www.womens-health-beauty.com/skin-problems/acrochordons.htm

==הערות שוליים==

קטגוריה:מחלות עור והרקמה התת-עורית
מרידיאנה

מרידיאנה (באיטלקית: Meridiana; מפברואר 2010 עד אפריל 2013 נקראה החברה מרידיאנה פליי) הייתה חברת תעופה איטלקית שהפעילה טיסות שכר ליעדי פנים באיטליה וכן יעדים בינלאומיים באירופה, ארצות הברית, אמריקה הלטינית, אפריקה ואסיה.

==תולדות החברה==
החברה נוסדה בשנת 1963 כאליסרדה על מנת לקדם תיירות פנים לאי האיטלקי סרדיניה. בשנות פעילותה טסה החברה ליותר מ -51 טיסות סדירות ושכר ליעדים פנימיים, אירופיים ובין יבשתיים מנמל התעופה הראשי שלה אולביה קוסטה סמרלדה. חברת התעופה הפרטית האיטלקית הפעילה גודל צי מעורב של בואינג ומקדונל דאגלס.<ref></ref>

בשנת 1991 הוחלט לשנות את שם החברה למרידיאנה ומאז החלה להפעיל טיסות ליעדים מרכזיים באירופה כגון: ברצלונה, פריז, לונדון ופרנקפורט.

בפברואר 2010 התמזגה החברה עם יורופליי, ובעקבות זאת שינתה את השם למרידיאנה פליי. ביולי 2011 התמזגה החברה עם אייר איטלי (הישנה) אשר המשיכה לבצע טיסות עבור מרידיאנה.

באפריל 2013, שינתה החברה את שמה בחזרה ל"מרידיאנה".

בשנת 2017 נרכשו חלק ממניות חברת ההחזקות של החברה על ידי קטאר איירוויז. לאחר מכן הוחלט כי החברה תתמזג עם חברת הבת שלה אייר איטלי (הישנה) תחת המותג אייר איטלי כחברה חדשה. מהלך זה יצא לפועל בתחילת שנת 2018.

בשנת 2020 הודיעה חברת אייר איטלי על פשיטת רגל.

==צי המטוסים ==
{| class="wikitable" border="1" cellpadding="3" style="border-collapse:collapse"
|- bgcolor=lightblue
| rowspan="2" | דגם || rowspan="2" | מספר מטוסים || colspan="3" | תכולת מושבים (קונפיגורציה) || rowspan="2" | הערות
|-
| J
| Y
| סה"כ
|-
|בואינג 737-300||2||-
|148
|148||
|-
| rowspan="2" |בואינג 737-700
| rowspan="2" |3
| -
|148
|148
| rowspan="2" |
|-
| -
|149
|149
|-
|בואינג 737-800||5||-
|189
|189||
|-
|בואינג 767-200ER
|1
|12
|241
|253
|
|-
|בואינג 767-300ER
|3
|18
|258
|276
|
|-
|מקדונל דאגלס MD-82
|6
| -
|165
|165
|יוצא משירות
|-
|מקדונל דאגלס MD-83
|1
| -
|165
|165
|יוצא משירות
|}

== פעילות החברה בישראל ==
החברה הפעילה 2–3 טיסות שכר שבועיות בין מילאנו לנמל התעופה בן-גוריון במשך כל השנה. כמו כן, החברה הפעילה טיסות שכר עונתיות מורונה, אולביה, רומא וברגמו לנמל התעופה בן-גוריון. הטיסות בוצעו במטוס בואינג 737-800.

==קישורים חיצוניים==

* 

==הערות שוליים==

קטגוריה:חברות תעופה איטלקיות שנסגרו
קטגוריה:חברות תעופה שנסגרו
וארזה (נפה)

נפת וארזה (באיטלקית: Varese) היא נפה במחוז לומברדיה שבאיטליה. בירתה וארזה, אך העיר הגדולה ביותר היא בוסטו ארסיציו.

שטח הנפה הוא 1,199 קמ"ר, ואוכלוסייתה 888,811 נפשות (נכון ל-2012). הנפה מחולקת ל-141 קומונות. הנפה היא הרביעית במספר תושביה אחרי מילאנו, ברשה וברגמו. הנפה גובלת בצפון עם שווייץ (קנטון טיצ'ינו), במזרח בנפת קומו, בדרום בנפת מונצה-בריאנצה ובמילאנו.

==נהרות==

נהרות בנפת וארזה הם : הנהר טיצ'ינו (איטלקית Ticino), הנהר אולונה (איטלקית Olona) והנהר טרזה (איטלקית Tresa). 

==אגמים==
אגמים בנפת וארזה הם: אגם מאג'ורה המשתרע על פני 212 קילומטר רבוע. האגם עמוק מאוד, עומקו הממוצע 177 מטר והנקודה העמוקה ביותר בו היא 372 מטר. אגם לוגאנו (איטלקית Lago di Lugano) בשטח של 48.7 קמ"ר. עומקו הממוצע של האגם הוא 288 מטר. אגמים נוספים הם: אגם וארזה (איטלקית Lago di Varese) בשטח של 14.95 קמ"ר. עומקו המרבי של האגם הוא 26 מטר והעומק הממוצע הוא 11 מטר. אגם קומאביו (איטלקית Lago di Comabbio) בשטח של 3.4 קמ"ר. שטח פני האגם הוא כ-3.4 קמ"ר והעומק המרבי כ-8 מ'. אגם מונאטה (איטלקית Lago di Monate) בשטח של 2.5 קמ"ר שעומקו יותר מ-41 מטר, אגם דליו (איטלקית Lago Delio) בשטח של 0.485 קמ"ר, אגם גאנה (איטלקית Lago di Ganna) בשטח של 0.07 קמ"ר, אגם גירלה (איטלקית Lago di Ghirla) בשטח של 0.28 קמ"ר ואגם ביאנדרונו (איטלקית Lago di Biandronno).

==קישורים חיצוניים==

* 

קטגוריה:איטליה: גאוגרפיה
קטגוריה:לומברדיה: נפות
מגח בוסארד

250px
מגח בוסארד הוא אמצעי תאורטי להנעה של חלליות. 

השיטה נהגתה בשנת 1960 על ידי רוברט בוסארד (Robert W. Bussard). השימוש במגח התפרסם בספרו הפופולרי של פול אנדרסון "טאו אפס", ב"יקום המוכר" של לארי ניבן ובאחרים. עקרון השיטה הוא מנוע מגח סילון המשתמש בהיתוך גרעיני שמקור הדלק שלו יהיה המימן הנמצא בחלל. החללית אמורה לאסוף תוך כדי טיסה את המימן, להתיך אותו תוך יצירת דחף. באופן כזה החללית אמורה להגיע למהירות של כשליש ממהירות האור. באופן תאורטי, ככל שמהירות החללית תגדל כמות המימן שהיא תאסוף תגדל, כך שהדחף יגדל, אך גם החיכוך עם המימן אשר נמצא בחלל, עד להגעה למהירות שווי משקל.

להמחשה, לחללית בעלת מגח בוסארד במהירות מרבית ייקח 3 שניות להגיע מכדור הארץ לירח.

שיטה זו הועלתה כאחד מן הרעיונות להנעת חללית לצורך מסע בין-כוכבי.

קטגוריה:מנועים לפי שיטת הנעה
קטגוריה:שיטות הנעה של חללית
פרסום משולב חוויה

דוגמה ל[[פרסום משולב תוכן בחיפוש בגוגל של המושג קפה. התוצאה הראשונה שעולה היא חלק ממערכת הפרסום של גוגל - Google Ads]]
פרסום משולב תוכן (באנגלית: Native Advertising) היא שיטת פרסום באינטרנט המשתלבת בחוויית צריכת התוכן של המשתמש.

המפרסם מנסה לקבל תשומת לב לפרסומת על ידי מתן תוכן בעל ערך כחלק מחוויית המשתמש, תוך שימוש במודעה שנראית חלק מהאתר האינטרנט שבו היא מפורסמת. המטרה היא להפוך את הפרסום בתשלום לפחות בולט לעין ומנותק מהחוויית משתמש הרגילה, להבדיל מבאנרים, פופ אפים, וכו' ובכך להגדיל את הסבירות שהמשתמש ילחץ על הפרסומת.

שיטות הפרסום הפופולריות לפרסום משולב תוכן הן: קטעי וידאו, תמונות, מאמרים, מוזיקה ומדיה אחרות. דוגמאות לכך הן מודעות גוגל בתשלום, שמופיעות מעל התוצאות חיפוש הרגילות ונראות כחלק מחוויית משתמש. טוויטים מקודמים בטויטר, וכן סיפורים ממומנים בפייסבוק. שיווק תוכן הוא צורה אחרת של פרסום משולב תוכן, שבו האתר מציע לגולש "תוכן אחר שאולי תהיה מעוניין בו" תוך הפנייה לאתר אחר המשלם על ההפניות.

האתרים המשתמשים בצורה כזו של פרסום מחולקים לשתי פלטפורמות: פתוחות וסגורות. פלטפורמה סגורה היא מותג היוצר פרופיל או תוכן בתוך אתר קיים. לדוגמה: ציוצים בטוויטר, סיפורים ממומנים בפייסבוק ומודעות וידאו ביוטיוב. פלטפורמות פתוחות הן פלטפורמות שמקדמות מותג מסוים בהרבה פלטפורמות אחרות, שלא כמו פלטפורמות סגורות.

כדי שפרסומת תהיה משולבת חוויה היא צריכה לעמוד בכמה כללים:
* חלק מחוויית המשתמש - משתלבת באופן אינטגרלי כחלק מזרימת התוכן המועברת באותה פלטפורמה בה מבוצע השימוש / פרסום
* משתלבת - משתלבת עם עולם התוכן ותחומי העניין של המשתמש.
* אמינה - שומרת על אמון המשתמש ולא משתמשת בטריקים מטעים
* אחידות המותג - שומרת על אחידות מסרי המותג כדי לתקשר עם הלקוח
* מוסיפה ערך - מוסיפה ערך מוסף ללקוח, אם על ידי שעשוע, מידע או מעורבות.

== קישורים חיצוניים ==
<div class="mw-content-ltr">
* [http://mashable.com/2012/12/13/infographic-native-advertising/ This Infographic Explains What Native Advertising Is], Mashable, 13 Dec, 2012
* [http://www.draganvaragic.com/en/native-ad-types-proposition-native-advertising-matrix/ Native Ad Types Proposition: Native Advertising Matrix], DraganVaragic.com, 3 Mar 2013
* Christophor Rick, [https://web.archive.org/web/20130412193020/http://www.reelseo.com/native-video-advertising-study/ Native Video Advertising Drawing Much Interest from Major Brands - Study] in ReelSeo.com
</div>

קטגוריה:פרסום באינטרנט
גלים במחול

להקת "גלים במחול", מייצגת בריקוד ותנועה את עמק הירדן, השוכן לחופי ימת הכנרת, ואת מדינת ישראל. 
== היסטוריה ==
הלהקה נוסדה בשנת 1970 בשמה הראשון "בת-חן" על ידי דורית פורת המנהלת האמנותית והכוריאוגרפית של הלהקה מאז ומתמיד.
רקדניות הלהקה הן נערות בגילאי 14 – 18, מיישובי עמק הירדן. ללהקה רפרטואר ריקודים עשיר ומגוון והיא מופיעה באירועים שונים בארץ ובעולם. הלהקה ייצגה את ישראל והופיעה בגימנסטרדות העולמיות (World Gymnaestrada) בשווייץ, דנמרק והולנד, ולקחה חלק בפסטיבלים בינלאומיים בגרמניה בכל שנה שלישית משנת 1982 (בירשטט גימנסטיקה,) ובפורטוגל.

בשנת 1992 החליפה הלהקה את שמה ל"גלים במחול".

בשנת 1993 הוזמנה הלהקה על ידי משרד החוץ להופיע בהונגריה במסגרת חגיגות העצמאות של ישראל, ב 1996, שוב מטעם משרד החוץ, השתתפה הלהקה בחגיגת סוכות בקפריסין. בשנת 1997 הרחיקה הלהקה עד יפן והופיעה באוסקה בפני הקיסר.
ב 1999 הופיעה הלהקה בפני הקהילה היהודית בברזיל וכן בשנת 2008 במסגרת חגיגות שנת ה - 60 למדינת ישראל, הופיעה בפני הקהילות היהודיות בארצות הברית: מיאמי, ניו יורק וניו ג'רזי. בשנת 2010 הופיעה בפורט מיירס (Fort Myers, Florida) בפלורידה באולם הפילהרמונית "Barbara B. Mann" באדיסון סטייט קולג' (Edison State College).

ללהקה סגנון, השואב השראתו ממקורות כמו: המסורת היהודית, ריקודים אתניים, הטבע וההוויה הישראלית מול האוניברסלית.

הלהקה פעלה בחסות "המרכז למחול של המועצה האזורית עמק הירדן", אותו ניהלה פורת, משנת 2001 עד 2014.

בספטמבר 2014 נפרדה הלהקה ממועצת עמק הירדן, והפכה להיות עצמאית בביתה הראשון בקיבוץ אפיקים. 
== גלריה ==
<gallery widths="200px" heights="170px" perrow="4">
Zurich, Gymnastrada, 1982.jpg|ציריך גימנסטרדה 1982
Amsterdam 1991.jpg|אמסטרדם 1991
Galim Dance Group in Manhattan.JPG|להקת גלים במחול במנהטן ארצות הברית
</gallery>
==קישורים חיצוניים==

 בארכיון האינטרנט

==הערות שוליים==

קטגוריה:עמק הירדן
קטגוריה:מועצה אזורית עמק הירדן: תרבות
קטגוריה:להקות מחול ישראליות
הפקולטה להנדסה כימית (הטכניון)

הפקולטה להנדסה כימית ע"ש וולפסון של הטכניון בחיפה נוסדה בשנת 1953, והיא עוסקת בהכשרה של מהנדסים כימיים. דקאן הפקולטה הוא פרופ' שמעון ברנדון.

==היסטוריה==
בשנת 1953 הוקמה המחלקה להנדסה כימית בפקולטה לכימיה תעשייתית. בשנת 1962 המחלקה הופרדה מהפקולטה והפכה להיות יחידה אקדמית העומדת בפני עצמה. בשנת 1972 עברה הפקולטה מהבניין הישן של הטכניון שבשכונת הדר לקמפוס החדש בנווה שאנן, והפקולטה קיבלה שם חדש הפקולטה להנדסה כימית ע"ש וולפסון. הוקמו מספר מעבדות חדשות, מעבדה להנדסה כימית, שתי מעבדות להנדסת פולימרים ומעבדה לבקרת תהליכים.

==הפקולטה כיום==
בפקולטה 16 חברי סגל, 400 סטודנטים בלימודי הסמכה ו-80 בלימודי מוסמכים כ 34 לומדים לתואר דוקטור. פעילויות המחקר כוללות הנדסת תגובה כימית, אפיון ועיבוד חמרים (חומרים קרמיים, פולימרים, ננוטכנולוגיה) נוזלים מרוכבים (נוזלים ביולוגיים, חמרים פעילי שטח) תהליכי הפרדת חמרים וחקר מים (הפרדה ממברנלית, ביוטכנולוגיה) תהליכי זרימה, תופעות פני השטח והנדסת מערכות תהליכיות.

==תוכניות לימוד==
* בוגר בהנדסה כימית - תוכנית ארבע-שנתית בהנדסה כימית. תוכנית הלימודים מספקת התמחות באחת מהמגמות: מערכות תהליכיות, חומרים, טכנולוגיות סביבתיות, מדעי ההנדסה, מיקרו וננו-טכנולוגיות, תהליכים ביוכימיים והמגמה הכללית. התוכנית מעניקה תואר ראשון בהנדסה כימית.
* בוגר הנדסה ביוכימית - תוכנית משותפת עם הפקולטה לביולוגיה, התוכנית היא ארבע שנתית וכוללת התמחות נוספת בתהליכים ביולוגיים.
* תוכנית הבין-תחומית לתואר מוסמך בהנדסת סביבה - בשיתוף עם הפקולטה להפקולטה להנדסה אזרחית וסביבתית

== קישורים חיצוניים ==

קטגוריה:הטכניון: יחידות אקדמיות
קטגוריה:הנדסה כימית
ואיל אל-חלקי

ואיל נאדר אל-חלקי (בערבית: وائل نادر الحلقي; נולד ב-1964) הוא ראש ממשלת סוריה לשעבר. כיהן כראש ממשלה בשנים 2012–2016. קודם לכן כיהן כשר הבריאות מאפריל 2011 עד אוגוסט 2012. באפריל 2013 שרד ניסיון התנקשות באמצעות מכונית תופת בשכונת אל-מאזה שבדמשק.

אל-חלקי נשוי ואב לארבעה ילדים. אל-חלקי הוא מוסלמי סוני.

== חיים מוקדמים ==
חלקי נולד בשמת 1964 בג'סים במחוז דרעא למשפחה מוסלמית סונית. הוא קיבל תואר ברפואה בשנת 1987 מאוניברסיטת דמשק ודוקטורט בגינקולוגיה ובמיילדות בשנת 1991.

== קריירה ==
חלקי שימש כמנהל תחום הבריאות בג'אסים בין השנים 1997 ל-2000 והיה המזכיר בסניף דרעא של מפלגת הבעת' הסוציאליסטית הערבית בין השנים 2000-2004.

הוא שימש כמנהל הבריאות בדרעא, ובשנת 2010 מונה לראש הרופאים בסוריה.

הוא מונה לראשות ממשלת סוריה ב-9 באוגוסט 2012 על ידי הנשיא בשאר אסד, לאחר שהיה בתפקיד שר הבריאות במשך שתי ממשלות וגם לאחר שקודמו ריאד פריד חיג'אב ברח לירדן והצהיר על נאמנותו לאופוזיציה הסורית.

בתקופת הכהונה שלו, אל-חלקי עשה מאמצים רבים במלחמה בטרור.

== חיים אישיים ==
אל-חלקי נשוי ויש לו ארבעה ילדים, בת אחת ושלושה בנים.

==הערות שוליים==

קטגוריה:בוגרי אוניברסיטת דמשק
קטגוריה:ראשי ממשלת סוריה
קטגוריה:שרי הבריאות של סוריה
קטגוריה:מוסלמים סונים
קטגוריה:נפגעי התנקשויות
קטגוריה:מלחמת האזרחים בסוריה: אישים
קטגוריה:סורים שנולדו ב-1964
יום שני ללא בשר

אירוע במסגרת הפרויקט בישראל בשנת 2010
"יום שני ללא בשר" ("Meatless Monday") היא תנועה סביבתית המנסה לעודד הימנעות מאכילת בשר למשך יום אחד בשבוע ומעבר לתפריט צמחוני, על מנת לשפר את בריאות בני האדם ועל מנת למנוע פליטת גזים והרג בעלי חיים.

==היסטוריה==
פרויקט "יום שני ללא בשר" החל בבית חולים אחד בארצות הברית בשנת 2003 כניסיון להתמודד עם מגפת ההשמנה ועם העלייה הדרמטית בתמותה ממחלות לב. יום שני נבחר למטרה זו מכיוון שהוא היום שאחרי סוף השבוע ברוב מדינות העולם המערבי, שבו מרבים באכילת בשר. בבית החולים החלו להגיש מנות צמחוניות בימי שני גם לחולים וגם לצוות הרפואי, ובעקבות הצלחת היוזמה הצטרפו בתי חולים נוספים ואחר כך גם בתי ספר ומסעדות.

בתקופה שלאחר תחילת המיזם נרשמו נתונים סטטיסטיים המעידים על כך שבעוד שבכל העולם צריכת הבשר עולה, בארצות הברית ירדה הצריכה ב-12%. 

בשנת 2009 המיזם התרחב למקומות נוספים בעולם. הזמר פול מקרטני הצמחוני, החל לפרסם את המיזם בבריטניה, בסיועם של יוקו אונו, קייט מוס וידוענים נוספים. העיר גנט בבלגיה הייתה הראשונה להכריז על יום שני באופן רשמי כיום ללא בשר. מאז הצטרפו ליוזמה כ-20 מדינות. ידוענים בישראל הצטרפו למיזם העולמי בנובמבר 2012, כשהעיתונאית מיקי חיימוביץ' (לימים חברת הכנסת ויו"ר ועדת הפנים והגנת הסביבה) החלה לפרסם את המיזם, יחד עם ליאת צוראל, ליאת צבי וגילי וופל.

==טענות אנשי התנועה==

* פליטת גזי החממה על ידי בעלי חיים מהווה 18% מפליטת גזי החממה מכלל כדור הארץ, רמה גבוהה יותר מפליטת כלי תחבורה (13%).
* בזבוז קרקע – גידול הבקר והצאן מצריך שטחי מרעה גדולים וקרקע לגידול מספוא, עד כי 70% מהיערות שנכרתו באמזונאס משמשים לתעשייה זו.
* צריכת המים – הצריכה לתעשיית הבשר גבוהה במיוחד; לייצור ק"ג בשר נדרשים פי עשרה יותר מים מאשר לייצור ק"ג ירקות.
* שיפור הבריאות – הפחתת בשר מהחי היא המלצה גורפת של כל גוף בריאותי בעולם.

==ראו גם==
* Vegan Friendly
* פלקסיטריאניזם
* צמחונות אקולוגית

==לקריאה נוספת==
* כתב העת "חיים אחרים", גיליון 199, "יום שני הטוב", אורלי בר-קימה, עמ' 40.

==קישורים חיצוניים==

* 

* [http://meatlessmonday.co.il/ תנועת "יום שני ללא בשר" הישראלית]
* 
* 
* 
* מושיק גולדברג, [https://www.youtube.com/watch?v=OdcnrfjGuhk&feature=youtu.be "יום שני ללא בשר" - מבט על הקמפיין שנתיים לאחר השקתו בארץ,] קול ישראל, 18 בספטמבר 2014
* [https://www.youtube.com/watch?v=IKKlDOumPZg מיקי חיימוביץ בוועידת טד על הקמת הקמפיין הישראלי של מיזם 'יום שני ללא בשר'] - אתר טד 
* ד"ר אסף רוזנטל, [http://www.hayadan.org.il/meatless-monday-0911138 יום ללא בשר?], באתר הידען
* מיקי חיימוביץ', [https://youtu.be/SbGwecBk00o בואו נדבר על הפרה שבחדר], אוניברסיטת תל אביב, 23 באפריל 2023

==הערות שוליים==

קטגוריה:צמחונות
קטגוריה:שמירת הסביבה
קטגוריה:יום שני
ראובן פרח

ראובן פרח הוא ספורטאי ספורט נכים זוכה 2 מדליות כסף ב.

== ביוגרפיה ==
פרח שירת בחטיבת הצנחנים והשתתף בקרבות מלחמת ששת הימים, מלחמת ההתשה ומלחמת יום הכיפורים. חבר קיבוץ אשדות יעקב מאוחד ששימש עד מלחמת יום הכיפורים נהג משאית.

בשירות המילואים במלחמת יום הכיפורים, ב-17 באוקטובר 1973 התבקש לשמש נהג זחל"ם בסיני. בדרכה של השיירה לשדה התעופה רפיד הותקפו ונתקעו. פרח ספג רסיסים מפגיעת אר פי ג'י ונפגע בידו השמאלית ובעיניו. לאחר שחולץ על ידי כוח בראשותו של עוזי לנדאו, פונה לטיפול רפואי ונתבשר על אובדן כושר הראייה. בתקופה זו עזב את הקיבוץ לתל אביב, עבד בתעשייה הצבאית והחל בפעילות בבית הלוחם וכעבור מספר שנים חזר לקיבוץ ועבד כמרכזן.

תוך זמן קצר החל להתחרות במשחקים בינלאומיים בדרגת נכות A. ב-1975 השתתף במשלחת נכי צה"ל לתחרויות ספורט לעיוורים בגרמניה, שם זכה במקום הראשון בתחרויות הדיפת כדור ברזל וריצת 50 מטר ובמקום השני בתחרויות שחייה ובזריקת כדור תלי. ב השתתף בתחרויות הדיפת כדור ברזל (מקום שישי), זריקת דיסקוס (מקום רביעי), ריצת 60 מטר (מקום שישי) קפיצה לרוחק (מקום 17) וזכה במדליית כסף בתחרות קרב חמש.

ב השתתף במשחקי נבחרת הכדורשער, בתחרויות זריקת דיסקוס (שם הגיע למקום שישי) ובריצת 60 מטר. הוא זכה פעם נוספת במדליית כסף בקרב חמש.

ב היה חבר, פעם נוספת, בנבחרת הכדורשער.

פרח נשוי ואב לחמישה.

== קישורים חיצוניים ==
* [https://www.paralympic.org/reuven-perach פירוט השתתפותו בתחרויות המשחקים הפאראלימפיים] באתר הרשמי של IPC 
* 

קטגוריה:ספורטאים רב תחומיים
קטגוריה:זוכי מדליית כסף פאראלימפית מישראל
קטגוריה:שחקני כדורשער ישראלים
קטגוריה:אתלטים נכים ישראלים
קטגוריה:אתלטים פאראלימפיים ישראלים
קטגוריה:מטילי כידון ישראלים
קטגוריה:הודפי כדור ברזל ישראלים
קטגוריה:אשדות יעקב מאוחד: אישים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:אתלטים במשחקים הפאראלימפיים ארנהם (1980)
קטגוריה:שחקני כדורשער במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחקני כדורשער במשחקים הפאראלימפיים סיאול (1988)
קטגוריה:ספורטאים נכי צה"ל
קטגוריה:ישראלים שנולדו במאה ה-20
פרוטאומיקה

זרוע רובוטית המכינה דגימות ל[[ספקטרומטר מסה מסוג MALDI.]]
פרוטאומיקה הוא תחום החוקר חלבונים בהיקף נרחב (large-scale) ובמיוחד מבנה ותפקוד של חלבונים. תחום זה הוא תחום בין-תחומי מתפתח החוקר את הרכב החלבונים בתא, מבנה ותבניות תפקוד של חלבונים.

חלבונים הם מרכיב חיוני באורגניזמים חיים והם האחראיים המרכזיים לתהליכים מטבוליים בתא. המונח פרוטאומיקה (proteomics) נטבע לראשונה ב-1997, באנלוגיה לגנומיקה החוקרת את הגנים. המונח פרוטאום (proteome), שנטבע לראשונה ב-1994 על ידי המדען האוסטרלי מארק וילקינס כצימוד של protein ו-genome, מתאר את מכלול החלבונים בתא, מערכת או אורגניזם ואת המודיפקציות הקורות בחלבונים אלו. הפרוטאום עשוי להשתנות עם הזמן, בעקבות תנאים שבהם שרוי התא ובעקבות גירויים שונים.

==מורכבות הבעיה==
פרוטאומיקה היא רובד מחקר נוסף אחרי גנומיקה וטרנסקריפטומיקה בחקר מערכות ביולוגיות. הפרוטאומיקה מורכבת יותר מהגנומיקה, שכן הגנום פחות או יותר קבוע בכל אורגניזם, ואילו הפרוטאום משתנה מתא לתא, ומזמן לזמן.

בעבר מקובל היה לזהות תופעות באמצעות ניתוח mRNA, אולם התברר כי אין מתאם בין ה-mRNA להרכב החלבוני של התא, בין היתר כי mRNA לא תמיד מתורגם לחלבון, וכן כמות ה-mRNA המתורגם לחלבון תלוי בגן ובמצב הפיזיולוגי של התא. פרוטאומיקה מאפשרת לאשר את ההימצאות של חלבון בתא ומאפשרת לאמוד את כמות החלבון בו.

חלבונים רבים עוברים מודיפיקציות שונות אחרי התרגום, שרבות מהן חשובות לאופן התפקוד של החלבון. דוגמאות בולטות למודיפיקציות שכאלו:
*זרחון
*אוביקוויטין
*מתילציה
*אצטילציה
*גליקוזילציה
*חמצון
*SUMO

==ראו גם==
*SILAC
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ביואינפורמטיקה
מקבל שופנייה

מקבל שופנייה (נולד ב-21 באוקטובר 1963) הוא ספורטאי ספורט נכים ישראלי דרוזי, חבר נבחרת ישראל בבדמינטון לנכים ובעבר חבר נבחרת ישראל בכדורסל כיסאות גלגלים.

==קורות חיים==
שופנייה תושב שפרעם. ב-1982 נפצע במלחמת שלום הגליל כשעלה עם רכבו על מוקש, רגלו האחת נקטעה והשנייה רוסקה. לאחר תקופת שיקום הצטרף לבית הלוחם חיפה. ב-1985החל לשחק כדורסל בכיסאות גלגלים ובשנים 1999-1986 היה חבר נבחרת ישראל והשתתף במספר אליפויות אירופה ואליפויות עולם. בשני העשורים החולפים מאז המשיך לשחק בנבחרת בית הלוחם חיפה והוא מאמן קבוצות לאומית א' וב' בכדורסל כיסאות גלגלים.

התחרה עם הנבחרת ב וב והיה הדרוזי הראשון שייצג את ישראל במשחקים. 

ב-2001 החל שופנייה לשחק בדמינטון וצורף לנבחרת ישראל לנכים. כמתחרה יחיד הגיע למקום השני באליפות אירופה שנערכה בשווייץ ב-2010 ובתחרות הזוגות היה עם שותפו אלוף העולם ואלוף אירופה: ב-2006 זכו באליפות אירופה בבדמינטון לנכים שנערכה בהולנד, ב-2007 זכו במקום הראשון באליפות גרמניה הפתוחה וב-2010 זכו באליפות אירופה בשווייץ. ב-2008 הגיע למקום השלישי בתחרות הזוגות באליפות אירופה שנערכה בגרמניה. באליפות העולם 2011 שנערכה בגואטמלה שונו חוקי המשחק ודרגת הנכות של שופנייה הועברה למשחק בעמידה.

ב-2011 זכה שופנייה בפרס שרת התרבות והספורט לספורטאים מצטיינים.

== קישורים חיצוניים ==
* [https://web.archive.org/web/20160927011336/http://bh-h.inz.org.il/view.asp?id=1105 מקבל שופיינה] באתר בית הלוחם חיפה
* [https://www.paralympic.org/makbal-shufania פירוט השתתפותו בתחרויות המשחקים הפאראלימפיים] באתר הרשמי של IPC 

קטגוריה:ספורטאים פאראלימפיים ישראלים
קטגוריה:כדורסלנים פאראלימפיים ישראלים
קטגוריה:שחקני כדורסל נכים ישראלים
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:שפרעם: אישים
קטגוריה:ספורטאים נכי צה"ל
קטגוריה:ספורטאים דרוזים ישראלים
קטגוריה:ישראלים שנולדו ב-1963
שיבתין

שיבתין (בערבית: شبتين) הוא כפר פלסטיני קטן בדרום-מערב השומרון, המשתייך לנפת רמאללה ואל-בירה של הרשות הפלסטינית. הכפר ממוקם כ־1.5 ק"מ דרומית לשוקבא, וכ־0.5 ק"מ מצפון להתנחלות ניל"י ולכביש 463.
==היסטוריה==
לפי עדויות ארכאולוגיות האזור היה מיושב החל מתקופת הברזל בארץ ישראל. בראש הגבעה שעליה בנוי הכפר נמצאת "ח'רבת שבתין", אתר ארכאולוגי בו נמצאו שרידי יישוב מהתקופה הפרסית בארץ ישראל והתקופה ההלניסטית בארץ ישראל. לפי "לקסיקון ארץ ישראל", ייתכן לזהות ב"ח'רבת שבתין" את העיר שבתן, הנזכרת ברשימת תחותמס השלישי, הנזכרת ברשימת רעמסס השני. מדרום לכפר נמצא מבנה מקאם "שייח' אחמר א-נובי" ובסמוך מקבץ של מערות קבורה המתוארכות לתקופה ההלניסטית והרומית.

בשנת 1863, ביקר חוקר ארץ ישראל ויקטור גרן בכפר.

===בתקופת המנדט הבריטי===
במפקד 1922, שנערך על ידי שלטונות המנדט הבריטי, בשיבתין הייתה אוכלוסייה של 63 נפש, כולם מוסלמים. במפקד אוכלוסין 1931 של ארץ ישראל היו בכפר 20 בתים מאוכלסים, בהם התגוררו 110 תושבים, כולם מוסלמים.

בסקר הכפרים בשנת 1945 האוכלוסייה בכפר הייתה 150 מוסלמים, ושטח הקרקע הכולל של הכפר היה 4,423 דונם. אשר מתוכם הוקצו 27 לחקלאות שלחין, ו-1,158 לגידולי דגנים.

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית, ולאחר הסכמי שביתת הנשק בתום מלחמת העצמאות ב-1949, עבר משליטה בריטית לירדנית. בסקר האוכלוסין הירדני משנת 1961 נמנו בכפר 290 תושבים.

===לאחר 1967===
בעקבות מלחמת ששת הימים, ב-1967, עבר הכפר משליטה ירדנית לישראלית. בעקבות הסכמי אוסלו, הוגדר 7.2% משטח הכפר כשטח B והשאר שטח C.

בשנת 2016 מנה הכפר כ־1,080 תושבים. כמות משמעותית מתושבי הכפר מועסקים בישראל כפועלים. סביב הכפר מעט שדות ומטעים חקלאיים, וכן מגרש כדורגל. הגישה לכפר היא מכביש 446.

בשנת 2012 תכננה רכבת ישראל בניית פארק ציבורי על קרקע חקלאית פרטית בשטח הכניסה לכפר, שחלקה שייך לתושבי הכפר וחלקה בבעלות פלסטינים מבית איכסא. לשטח זה הוזרמו רבבות טונות של עפר שנחפרו ממנהרות קו הרכבת המהיר לירושלים. פעילות זו מנעה מהחקלאים גישה לאדמותיהם, והם חדלו לטפח את החלקות. בעלי הקרקע הגישו עתירה לבג"ץ בשנת 2014, ובשנת 2018 הוחלט שרכבת ישראל תפנה את העפר ותשיב את השטח למצבו הקודם.

==גאוגרפיה==
הכפר בנוי על הגדה הדרומית של נחל נטוף. בסמוך לכפר נמצא מעיין עין א־שייח סלטן. מערבית לכפר נמצא אתר ארכאולוגי חורבת שיבתין.

==קישורים חיצוניים==

==הערות שוליים==

קטגוריה:נפת רמאללה ואל-בירה
קטגוריה:הרשות הפלסטינית: יישובים
תות שחור

תּוּת שחור או תות שמי (שם מדעי: Morus nigra. שם עממי: עברית: תות שמי; ערבית: شاتوت תרגום: תות שאמי; אנגלית: black mulberry תרגום: תות שחור. מקור שמו הערבי מתייחס לאזור א-שאם (סוריה רבתי) על שם בנו של נוח - שם. הוא מין עץ פרי, נשיר, בינוני-גדול, חד-ביתי או דו-ביתי, אחד מ-17 מינים של הסוג תות (Morus) ממשפחת התותיים (Moraceae)<ref></ref>. מוצאו במערב אסיה, מהקווקז, איראן וארמניה. המין הובא לצפון אמריקה, אירופה וסין, שם הוא תורבת וגדל בר. בנוסף הוא בוית בעת העתיקה באגן הים התיכון בשביל פירותיו. מוצא השם העברי קדום. העץ נזכר במשנה, במסכת מעשרות. ביוון גידלו אותו כבר במאה השישית לספירה<ref></ref>. שני מיני תות נפוצים בישראל כצמחי תרבות, התות השחור והתות הלבן, ובעת האחרונה התפשט התות הפקיסטני (Morus macroura).

==תיאור==
תות שחור הוא עץ חד־ביתי או דו-ביתי, ענף ורחב נוף שיכול להגיע לגובה של 10 מטר. תות שחור אוהב אור מלא, עמיד בקרה, בשרב, במליחות ובגיר. הוא גדל בכל אזורי הארץ ובקרקעות שונות. הריבוי באמצעות זרעים בעונת הסתיו.

== מאפיינים ==

הענפים חומים כהים, הענפים הצעירים שעירים. הלוואים חופשיים, ממוקמים בצדי בסיס הפטוטרת, שעירים ונושרים בקלות או בהקדם.

הניצנים, הרדומים בחורף, עטופים ב-3–6 קשקשים רעופים. 

העלים מסורגים והטרף שלהם פשוט עד מאונה עמוקות ככף יד והשוליים משוננים. הם עבים ובעלי 3–5 עורקים ראשיים שיוצאים מבסיסם ועורקים משניים מנוצים. העלים סגלגלים ורחבים אורכם 5–20 ס"מ ורוחבם מעט קטן מאורכם. בסיס העלה דמוי-לב עמוק, שפתם משוננת או בעלות אונות. העלים ירוקים, לא מבריקים. צדם העליון מחוספס וצבעם ירוק כהה וצדם התחתון שעיר וצבעם ירוק בהיר.

התפרחות הזכריות חיקיות, בדרך כלל בזוגות, שיבוליות, מרובות פרחים, בעלי עוקץ קצר.

תפרחות הנקבה הן משיבולת קצרה ועד כדורית.

הפרחים חד-מיניים וקטנים, העטיף פשוט ללא כותרת עם 4 עלי גביע.

הפרחים הזכריים: אונות הגביע חופפות; אבקנים מתכופפים בניצן; עמוד עלי ראשוני ומנוון בדרך כלל קיים.

פרחי נקבה: יושבים; אונות הגביע חופפות, משתיירות בפרי; השחלה עלית עם מגורה אחת או שתיים; עמוד עלי קיים או לא; צלקת מפצלת לשתי חלקים, פלומה או מעין יבלות זעירות בהיקף.

הפרי פרי מדומה עסיסי שנושר כיחידה אחת. אחרי הַאֲבָקָה והפריה מתפתחת מכל עלה שחלה אגוזית (פרי יבש שאינו נפתח בהבשילו) קטנה וקשה. במהלך ההבשלה מתאחים ארבעת עלי העטיף, מתמלאים מוהל עסיסי ומתוק, תופחים, ומתערים בדופן עלה השחלה ובאגוזית. וכך, הופך מקבץ האגוזיות לפרי מדומה.

הזרע פחות או יותר כדורי בעל אנדוספרם; העובר מעוקל ושטוח; והטבורית אליפיזית.

==הבדלים בין תות לבן לתות שחור==
בניגוד לשמם, התותים לא תמיד מובדלים בצבעם. אמנם התות השחור צבעו סגול כהה או שחור, אך תות לבן יכול להיות בצבע לבן, צהוב, ורוד, סגול או שחור.
* טעמו של התות הלבן לפני ההבשלה הוא עדין ולאחר מכן הוא הופך להיות מתוק אך תפל; לעומתו טעם התות השחור לפני הבשלה בשלב הירוק טעמו אגוזי, לאחר התחלת ההבשלה צבעו הופך אדום וטעמו חמוץ ולאחר מכן שהתות גודל ומתחיל להתכהות טעמו חמצמץ עד מתוק ובהבשלה מלאה מתוק מאוד, בעל טעם עשיר.
* עוקץ התפרחת של התות הלבן ארוך יותר מזה של התות השחור.

==בתרבות==
* עץ התות השחור מופיע בשיר "הכול קרה בגלל רותי" שמופיע בספר ובאלבום "זרעים של מסטיק" מאת לאה נאור והלחנים מאת נחום היימן. 

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:המזרח התיכון: עצים
קטגוריה:גרגרי יער
קטגוריה:תותיים
קטגוריה:ארץ ישראל: תותיים
קטגוריה:צמחים שתוארו ב-1753
קטגוריה:ארץ ישראל: צמחים אלרגניים
טריזן

טריזן (בגרמנית: Triesen) היא העיירה השלישית בגודלה בנסיכות ליכטנשטיין. נכון לדצמבר 2013 התגוררו בה כ-5,000 תושבים.

בתחומי העיירה נמצאות מספר כנסיות מהמאה החמש עשרה. 

פסגת ה-Grauspitz, שגובהה 2,599 מטרים, הנקודה הגבוהה ביותר בליכטנשטיין, נמצאת במחוז טריזן.

== קישורים חיצוניים ==

* 

==הערות שוליים==

קטגוריה:ליכטנשטיין: ערים
קטגוריה:עיירות
קטגוריה:קצרמר יישובים
שאן

שאן (בגרמנית: Schaan) היא העיירה הגדולה ביותר בנסיכות ליכטנשטיין. העיר ממוקמת במרכז המדינה, צפונית לבירה ואדוץ. שאן גובלת בעיירה השווייצרית בוקס (Buchs), שבקנטון סנט גאלן.

שאן היא המרכז הכלכלי של ליכטנשטיין וליותר מ-4,000 חברות משרדים בעיר. בשאן המטה העולמי של יצרנית כלי החשמל Hilti ושל יצרנית הציוד לרופאי השיניים Ivoclar Vivadent.

== קישורים חיצוניים ==

* 

==הערות שוליים==

קטגוריה:ליכטנשטיין: ערים
טריזנברג

טריזנברג (בגרמנית: Triesenberg) היא העיירה הגדולה בנסיכות ליכטנשטיין מבחינת גודל תחום השיפוט שלה. העיירה, השוכנת בגובה 884–1,000 מטרים, היא אתר הסקי היחיד בליכטנשטיין.

טריזנברג מורכבת מתשעה כפרים: גאפלי, מאלבון, מאסצ'קה, רוטנבודן, סאמינה, סילום, סטג, סוסקה, וואנגרברג.

== קישורים חיצוניים ==

* 

==הערות שוליים==

קטגוריה:ליכטנשטיין: ערים
פלנקן

פלנקן (בגרמנית: Planken) היא העיירה הקטנה ביותר בנסיכות ליכטנשטיין מבחינת מספר תושביה והשנייה הקטנה ביותר בגודל תחום השיפוט שלה.

בפלנקן מתגוררים גולשי הסקי האלפיני הני ונצל ואחיה אנדריאס ונצל.

== קישורים חיצוניים ==

* 

==הערות שוליים==

קטגוריה:ליכטנשטיין: ערים
אשן

אשן (בגרמנית: Eschen) היא עיירה ומחוז בנסיכות ליכטנשטיין, הממוקמת בין מאורן לגמפרין. לפי מספר התושבים ממוקמת אשן במקום החמישי במדינה.

== קישורים חיצוניים ==

* 

==הערות שוליים==

קטגוריה:ליכטנשטיין: ערים
גמפרין

גמפרין (בגרמנית: Gamprin) היא עיירה ומחוז בנסיכות ליכטנשטיין, הממוקמת סמוך לעיירה אשן.

בסמוך לכפר נמצא אגם גמפרינר זלה, האגם היחיד במדינה.

== קישורים חיצוניים ==

* 

==הערות שוליים==

קטגוריה:ליכטנשטיין: ערים
בלצרס

בלצרס (בגרמנית: Balzers) היא עיירה ומחוז בנסיכות ליכטנשטיין, וממוקמת במקום הרביעי בליכטנשטיין לפי מספר תושביה.

העיירה שוכנת על גדת נהר הריין, כ-6 ק"מ מהבירה ואדוץ. במרכז העיירה נמצאת טירת גוטנברג, טירה מהמאה ה-12.

בבלצרס קיים מנחת מסוקים, המהווה תחליף לשדות תעופה שאין במדינה.

== קישורים חיצוניים ==

* 

קטגוריה:ליכטנשטיין: ערים
קטגוריה:יישובים שהוקמו במאה ה-9
מאורן

מאורן (בגרמנית: Mauren) היא העיירה והמחוז השישי בגודלו בנסיכות ליכטנשטיין.

== קישורים חיצוניים ==

* 

==הערות שוליים==

קטגוריה:ליכטנשטיין: ערים
שלנברג

שלנברג (בגרמנית: Schellenberg) היא עיירה ומחוז בנסיכות ליכטנשטיין. שוכנת על גדות נהר הריין. המחוז הוא הקטן בשטחו מבין מחוזות ליכטנשטיין.

== קישורים חיצוניים ==

* 

==הערות שוליים==

קטגוריה:ליכטנשטיין: ערים
רוגל

רוגל (בגרמנית: Ruggell) היא העיירה והמחוז הצפוניים ביותר בנסיכות ליכטנשטיין. בשונה משאר המדינה ההררית, מחוז רוגל הוא מישורי ברובו. במרכז המחוז עובר נהר הריין, עד למפגש הגבולות עם אוסטריה ושווייץ.

== קישורים חיצוניים ==

* 

==הערות שוליים==

קטגוריה:ליכטנשטיין: ערים
האנופיל



האנופיל (נקראת גם אנופול, אנפולי או אניפולי; ביידיש: אניפאלי ברוסית: Аннополь, באוקראינית: Ганнопіль) היא עיירה השוכנת בצידו הצפוני של מחוז חמלניצקי שבאוקראינה, (בסמיכות לגבול בין מחוז חמלניצקי לגבול מחוז רובנו, שבצפון-מערב אוקראינה). בעבר הייתה חלק ממחוז קמניץ-פודולסקי.

היישוב, היסטורית באזור ווהלין, משתרע על פני 4.58 קמ"ר. ב-2015 אוכלוסייתו מנתה כ-800 תושבים. כמה מגדולי תנועת החסידות קבורים בעיירה.

== יהודי העיר ==
יהודים התיישבו בהנופיל החל מהמאה ה-18. בשנת 1784 התגוררו בהנופיל כ-215 יהודים, בשנת 1931 האוכלוסייה היהודית מנתה 1,280 תושבים, שהיוו כשני שלישים מתושבי העיירה.<ref>[https://jewua.org/annopol/ History of Jewish Communities in Ukraine: Annopol]</ref>

בעיירה חי ופעל רבי משולם זושא מאניפולי, לצד רב העיירה הרב יהודה לייב הכהן. שניהם נפטרו ונקברו בעיירה. גם רבם, המגיד ממזריטש, נפטר ונקבר בעיירה. הקברים מהווים מוקדי עלייה לרגל.

במהלך 1941 ו-1942 הושמדה האוכלוסייה היהודית על ידי הנאצים, ובית הקברות היהודי במקום חולל ונחרב.

==קישורים חיצוניים==

* 
* [https://jewua.org/annopol/ History of Jewish Communities in Ukraine: Annopol]

== הערות שוליים ==

קטגוריה:מחוז חמלניצקי: עיירות יהודיות
קטגוריה:יישובים שהוקמו במאה ה-16
אייר מקאו

מטוס החברה בנמל התעופה הבינלאומי של מקאו
אייר מקאו (באנגלית: Air Macau, בכתב סיני: 澳门航空, בסינית מפושטת: 澳門航空, בפין-יין: Àomén Hángkōng) היא חברת התעופה הלאומית של מקאו.

== תולדות החברה ==
אייר מקאו נוסדה ב-13 בספטמבר 1994, ב-9 בנובמבר 1995 טסה החברה את טיסתה הראשונה. עד לתחילת פעילותה לא היו טיסות סדירות למדינה.

מניות נמצאת בבעלות אייר צ'יינה (51%), טאפ אייר פורטוגל (20%), STDM (14%), EVA אייר (5%), ממשלת מקאו (5%), ומשקיעים פרטיים (5%). בשנת 2010 מכרה טאפ פורטוגל את מניותיה בחברה לאייר צ'יינה.

נכון למרץ 2007, מועסקים בחברה 1,023 עובדים.

=== מקאו אסיה אקספרס ===
מקאו אסיה אקספרס היה מיזם להקמת חברה לטיסות חסך שתתבסס במקאו, ותטוס בעיקר לסין. החברה נוסדה בינואר 2006, במימון ראשוני של 30 מיליון דולר. החברה הייתה בבעלות משותפת של אייר מקאו (51%) ו-CNAC (49%).

בצי המטוסים של מקאו אסיה אקספרס היו שישה מטוסי איירבוס A320, והחברה תכננה להגדיל את צי המטוסים שלה ל-15–20 בשנים הראשונות לפעילותה.

בנובמבר 2007 דווח כי מקאו אסיה אקספרס סובלת מבעיות מימון, הגורמות לעיכובים באספקת המטוסים שהזמינה. בסופו של דבר פשטה החברה את הרגל בשנת 2008.

==צי המטוסים==
צי המטוסים של החברה נכון לינואר 2019:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#1d3d73;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="3" class="unsortable" | נוסעים
! rowspan="2" style="width:190px;" | הערות
|- style="color:white;background:#1d3d73;"
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|rowspan=2|איירבוס A319-100
|rowspan=2|4
|rowspan=2|— 
|16
|96
|112
|rowspan=2|
|-
|8
|116
|124
|-
|rowspan=2|איירבוס A320-200 
|rowspan=2|4
|rowspan=2|— 
|12
|138
|150
|rowspan=2|
|-
|20
|132
|152
|-
|rowspan=2|איירבוס A321-200 
|rowspan=2|10
|rowspan=2|—
|16
|162
|178
|rowspan=2
|-
|24
|155
|179
|-
|איירבוס A320neo
|—
|3
|colspan=3|טרם נקבע
|
|-
|איירבוס A321neo
|—
|3
|colspan=3|טרם נקבע
|
|-
!סה"כ
!18
!5 
!colspan=4|
|}

== קישורים חיצוניים == 

* 

 מדיה וקבצים בנושא [http://www.airliners.net/search/photo.search?airlinesearch==Air%20Macau&distinct_entry=true אייר מקאו] באתר Airliners.net

==הערות שוליים==

קטגוריה:חברות תעופה לאומיות
קטגוריה:חברות תעופה סיניות
קטגוריה:מקאו: כלכלה
אמבט (שם פרטי)

אֵמֶבֵּט או אמבת (בגעז: እመቤት) הוא שם אמהרי הנפוץ בקרב נשים באתיופיה, ובקרב בנות ביתא ישראל.
פירוש השם באמהרית הוא: הגברת הכי נכבדת (בכוונה ל"מלכה").

השם אמבט משמש גם כתואר אצולה נשי אתיופי.
כתואר אצולה יש לו שתי התפלגויות:
*אמבת: (געז: እመቤት, עברית: גברת מלכותית) - ניתן לנכדות הלא-נשואות השייכות לבית המלוכה בקו נקבה. כאשר הן מתחתנות הם מקבלות את התואר לעלת, ובנותיהן מקבלות את התואר לעלת ראס (נסיכה - דוכסית).
*אמבת הוי: (געז: እመቤት ሆይ, עברית: גברתנו המלכה הגדולה) - תואר הניתן לנשים שבעליהן נושאים את התואר לעול דאג'זמץ.

== קישורים חיצוניים ==
* [http://www.aacasa.org.au/images/MicrosoftWord-girlsnames.pdf פירוש השם אמבט] 

קטגוריה:שמות פרטיים לנשים
קטגוריה:אתיופיה: תרבות
קטגוריה:נשים באתיופיה
קיבוץ המחנכים גבעת חביבה

ממוזער
קיבוץ המחנכים גבעת חביבה הוא התיישבות שיתופית-חלוצית חדשה של תנועת הבוגרים של השומר הצעיר. הקיבוץ עלה לקרקע ביולי 2012, וחיים בו נכון לשנת 2013 כ-30 איש. חברי הקיבוץ הם חברי תנועת הבוגרים של השומר הצעיר.

== קיבוץ מחנכים ==
קיבוץ מחנכים הוא מודל חדש להגשמה אישית וקבוצתית במערך תנועות הנוער החלוציות, המאפשר אורח חיים שיתופי ומשימתי גם יחד. במערך זה, בכל קיבוץ חיים בין 30-100 מחנכים, בהתאם לצורכי המקום ולהחלטת הקבוצות. כל קיבוץ מחנכים אחראי על פעילות של בין 500-2000 ילדים ובני נוער. כל קיבוץ כזה קם ברוח השילוב היהודי הקדום הכולל "תיקון אדם – תיקון עולם": יצירת קהילה משימתית-חלוצית, השואפת להוביל בתחום החינוך באזור, ולהיות מוקד תרבותי ורעיוני לצעירים רבים, לצד פיתוח אורח חיים שיתופי ושוויוני.
לצד קיבוצי המחנכים של תנועת הבוגרים של השומר הצעיר, קיימים ברחבי הארץ קיבוצי מחנכים של תנועות אחרות (למשל: הקיבוצים נערן, רביד ואשבל, או קיבוצי מחנכים עירוניים בנצרת-עילית, בעכו, בראשון לציון, בחיפה ועוד). 

== הקמת הקיבוץ == 
ממוזער
רעיון הקמת קיבוץ המחנכים בגבעת חביבה היה קיים מספר שנים עד שהחלו הפעולות הממשיות להקמתו. בשנת 2009 החלו הדיונים משותפים של תנועת הבוגרים עם הגורמים המרכזיים הקשורים בהקמת הקיבוץ – תנועת הנוער, קרן חבצלת, המועצה האזורית מנשה ומנהלי גבעת חביבה. לאחר הסכמות בנושא בין כל הצדדים ובשיתוף עוד גורמים כמו קרן קיימת לישראל וגורמים נוספים החלו המהלכים להקמת הקיבוץ. לאחר מספר חודשים נרכשו ממשרד האוצר שישה מבנים יבילים והתחילו עבודות תשתית ופיתוח להכשרתם למגורי הקבוצות. חברי תנועת הבוגרים היו שותפים מלאים בעבודות התשתית, ההכנה והכשרת המקום למגורים. ביולי 2012 לאחר שהסתיימו עבודות הכשרת הבתים התיישבו חברי תנועת הבוגרים במקום. 
== משימות חברי הקיבוץ ==
הפעילויות המרכזיות של חברי הקיבוץ הן במגוון תחומי החינוך - בבתי הספר גוונים ומבואות עירון במועצה אזורית מנשה, במכינה הקדם צבאית ע"ש חביבה רייק, בבית "מורשת – בית עדות ע"ש מרדכי אנילביץ'" שפועל בגבעת חביבה, במשימות במסגרת תנועת הנוער של השומר הצעיר, בהדרכה בעמותת בתי נוער הנחשונים ועוד.

== לקריאה נוספת ==
* [http://www.menashe.co.il/odot_harashut/dvar_rosh_hamoatza/623.htm על הקיבוץ באתר המועצה האזורית מנשה]
* 
* [https://web.archive.org/web/20160303171217/http://www.kibbutz.org.il/itonut/2012/dafyarok/120503_kibbutz_mechanchim.htm הזמן הירוק - על הקמת הקיבוץ]

קטגוריה:השומר הצעיר
קטגוריה:ציונות סוציאליסטית
קטגוריה:תנועות חברתיות ישראליות
קטגוריה:ארגונים חברתיים בישראל
קטגוריה:ארגוני חינוך בישראל
מנטו

מנטו אוזבקי
מנטו או מנטי (טורקית ואזרבייג'נית: манты/mantı; קזחית: мәнті/mänti; אוזבקית: манти/manti; קירגיזית: мантуу/mantú; ארמנית: մանթի/mant'i; פשטו, פרסית, וערבית: منتو) הם כיסונים במילוי בשר.

מאנטי (צורת הרבים של מאנטו) הן כופתאות הממולאות בדרך כלל בתערובת מתובלת של בשר, בדרך כלל כבש או בשר בקר טחון. הכופתאות מוגשות במעטפת בצק, מטוגנות בשמן או מאודות.

==ראו גם==
* ג'יאוזי
* מאנטואו
* פלמני

== קישורים חיצוניים ==

* 

קטגוריה:המטבח הסיני
קטגוריה:המטבח האסייתי
קטגוריה:המטבח המרכז-אסייתי
קטגוריה:המטבח הסובייטי
קטגוריה:ממולאים
גונס

גוֹנֵס (בצרפתית: Gonesse) היא עיר צרפתית במחוז ואל ד'אויסי שבחבל איל-דה-פראנס. גונס שוכנת כ-16 ק"מ צפונית־מזרחית למרכז פריז, צפונית לשדה התעופה לה בורז'ה, ודרומית־מערבית לנמל התעופה שארל דה גול.

ב-25 ביולי 2000 התרסק מטוס קונקורד בבית מלון בעיר.

== תחבורה ==
בגונס אין אף כלי תחבורה בין עירוני העובר בה. תחנת הרכבת הקרובה ביותר נמצא בלה בורז'ה (כ-1.6 ק"מ), בה עוצרת רכבת ה-RER (קו D).

== קישורים חיצוניים ==

* 

קטגוריה:איל-דה-פראנס: ערים
סוני רידר

סוני רידר (באנגלית: Sony Reader) הוא קורא ספרים אלקטרוני - מכשיר נייד לקריאת ספרים אלקטרוניים, שהושק על ידי סוני ב-נובמבר 2006. הוא עושה שימוש בטכנולוגיית תצוגה נייר אלקטרוני, קורא ספרים בפורמט PDF וכן בפורמט הפתוח EPUB. המכשיר תומך גם במנגנון שמירת הזכויות הדיגיטליות של אדובי. למרות תמיכת המכשיר ב-EPUB, הוא אינו תומך בעברית.

משנת 2006 יצאו עשרה דגמים שונים של סוני רידר: PRS-500, PRS-505, PRS-700, PRS-300, PRS-600, PRS-900, PRS-350, PRS-650, PRS-T1, PRS-T2.

==קישורים חיצוניים==

*[https://web.archive.org/web/20061007021258/http://www.learningcenter.sony.us/assets/itpd/reader/ Sony]: דף הבית של המכשיר באתר סוני; [https://swap.stanford.edu/20091020093030/http%3A//ebookstore.sony.com/reader/ SONY Digital Reader]
*[http://www.tgspot.co.il/sony-reader-wi-fi-prs-t1-with-android כתבה ב- GadgetSpot על השקת הסוני רידר PRS-T1]

קטגוריה:ספר אלקטרוני
קטגוריה:קוראי ספרים אלקטרונים
רידר
Perfect Strangers (אלבום)

Perfect Strangers (באנגלית: זרים גמורים) הוא אלבומה האחד עשר של להקת הרוק הבריטית דיפ פרפל שיצא לאור בשנת 1984.
האלבום, שיצא לאחר תשע שנים שבהן הלהקה לא הייתה פעילה ולא הוציאה אף אלבום, נחשב לאחד המוצלחים של הלהקה, ומהווה ציון דרך חשוב בתולדותיה.

==רקע==
בעקבות סכסוכים רבים בין חברי הלהקה, שבין היתר הביאו לפרישתו של הדמות הדומיננטית ביותר בה, ריצ'י בלקמור, נוסף על בעיות אישיות של שניים מחבריה, יוז ובולין שהיו מכורים באופן קשה לסמים, ובעיית פחד הבמה ממנה סבל בולין, החליטה הלהקה להתפרק. החברים הפורשים הצטרפו ללהקות שונות וחלקם הקימו הרכבים חדשים. בלקמור וגלובר הקימו את להקת ריינבו, איאן גילן הצטרף לבלאק סבאת' לאלבום Born Again, ג'ון לורד חבר לוייטסנייק אותה הקים סולן הלהקה לשעבר דייוויד קובדייל, ואיאן פייס ללהקת הגיבוי של גרי מור.

תשע שנים לאחר מכן, נפגשו חברי הלהקה והחליטו להתאחד ולהתחיל בהקלטות האלבום, כשהם מהווים את ההרכב הקלאסי והמצליח ביותר של הלהקה.

מלבד ההצלחה העצומה של מכירות האלבום, מסע ההופעות שלו בארצות הברית זכה להצלחה אדירה. מסע ההופעות שלהם ב-1985 היה המסע המוצלח ביותר בארצות הברית יותר מכל אמן אחר, מלבד ברוס ספרינגסטין.

באלבום מופיע אחד משיריה המפורסמים של הלהקה "Perfect Strangers"

==רשימת השירים==
כל השירים נכתבו על ידי ריצ'י בלקמור, איאן גילן, ורוג'ר גלובר, מלבד השיר "Nobody's Home" שנכתב גם על ידי ג'ון לורד ואיאן פייס

*השיר "Not Responsible" התווסף להוצאת האלבום ב-CD.
*השיר "Son of Alerik" הוכנס לאלבום בהוצאה המחודשת של האלבום בשנת 1999, ונכתב על ידי ריצ'י בלקמור.

==מבצעים==
*ריצ'י בלקמור - גיטרה
*איאן גילן - שירה
*רוג'ר גלובר - גיטרה בס
*ג'ון לורד - עוגב, קלידים
*איאן פייס - תופים

==קישורים חיצוניים==

קטגוריה:אלבומי דיפ פרפל
קטגוריה:אלבומים באנגלית
קטגוריה:אלבומי חברת פולידור רקורדס
קטגוריה:אלבומי חברת מרקורי רקורדס
הסיגוף ביהדות

הסיגוף ביהדות הוא שם כולל למגוון פעולות שהמכנה המשותף להם הוא הפגיעה בגוף ובצרכיו. הסיגוף ביהדות משמש או כדי לכפר על עבירה, או כדי לעלות לדרגה גבוהה יותר. באסכולות שונות, הסיגוף מהווה מטרה כשלעצמו, להגביל את הגוף ומשיכתו אל החומר.

מרכיב מרכזי בסיגוף הוא התענית, המשמשת ביהדות בתפקידים שונים, לא כולם במובן של סיגוף, אלא לעיתים כזיכרון למאורעות קשים בתולדות עם ישראל. אך גם אז, מהווה הסיגוף מרכיב חשוב בתוכנה של התענית.

==חיוב ושלילה באסכולות שונות==
היחס ביהדות לסיגופים הוא מעורב. התורה עצמה מצווה על דיני יום הכיפורים:

אם כן, ניכר כי הצום ועינוי הנפש הוא מרכיב מרכזי בתהליך הטהרה מן החטא.

מאידך, חז"ל דרשו על כך שהנזיר מביא קרבן חטאת, כי בקבלת הנזירות יש מרכיב של חטא, שאין לאדם לאסור על עצמו איסורים כשהתורה מתירה אותם. את דעה זו מייצג הרמב"ם בספרו משנה תורה שכותב:

אך בספר הזוהר (חלק ג, דף קסח, א) נאמר:

חסידי אשכנז הם החוג הבולט ביותר בהיסטוריה היהודית שצידד באופן גורף בסיגופים, בעוד שהחסידות התנגדה לסגופים ותעניות הגורמים להחלשת השמחה

הרב יחזקאל לנדא כתב על הצומות שבספרי חסידי אשכנז:

"שלא אוכל למצוא שורש בדברי הגמ' והפוסקים, כי לא מצינו בכל התלמוד מספר התעניות ימים חרוצים וקצובים לכל חטא ואשמה כפי חומר העון. הן אמת שצום כתיב בפסוק בנביאים לצורך התשובה שובו עדי בצום וגו'. אמנם הגבלת מספר התעניתים לא נתפרש לא בכתוב ולא בגמרא רק שספרי המוסר והתשובה האריכו בזה ורוב דבריהם בנוים על סברות כרסיות בלי שורש וספר אחד נשען על חבירו בלי יסוד כלל".

==כחלק ממצות התשובה==
לעיתים קרובות, הסיגוף נחשב כהשלמה, אמצעי עזר או אף חלק הכרחי בהליך התשובה. את מקורה של גישה זו, ניתן למצוא בכתביהם של חסידי אשכנז, בין השאר ב"ספר חסידים", שהציעו רשימה מסודרת של סיגופים ספציפיים עבור עוונות מסוימים. כגון:

דעה מתונה יותר מציג רבי שניאור זלמן מלאדי בספרו "איגרת התשובה" (חלק מספרו העיקרי, ספר התניא), שמצד אחד מדגיש כי אין הסיגופים והתעניות חלק ממצות התשובה, ואף אוסר על מי שחלש והתענית מזיקה לו להתענות. אך מצד שני נותן מערכת שלמה של כללים והדרכות כיצד על מי שבכוחו להתענות להשלים ולמלא את תעניותיו.

==אישים וסיפורי סיגופים במקורות==
בספרות חז"ל ניתן למצוא סיפורים רבים על צומות וסיגופים שונים למטרות שונות. לרוב, ההתייחסות לכך היא בנימה חיובית ובהערכה, ורק לעיתים נדירות מתוך ביקורת ושלילה.

בין השאר ניתן למנות:
*על בנו של רבינא מסופר () כי נהג לצום כל השנה, חוץ מערב יום הכיפורים וחגי ישראל.
*רבי זירא צם תעניות רבות (ארבעים או מאה ימים) כדי לשכוח את התלמוד בבלי על מנת ללמוד את התלמוד ירושלמי ()
*רבי יהושע בן חנניה בעקבות התבטאות בלתי מכובדת על תלמידי בית שמאי הרבה בצומות עד "שהושחרו שיניו" ()
*רב הונא התהפכה לו רצועה של תפילין וצם בגין זה ארבעים יום (תלמוד בבלי מועד קטן, כה עמוד א).

==ראו גם==
*פרישות
*נזיר

==קישורים חיצוניים==
* [https://asif.co.il/tag/סיגופים/ תגית מאמרים אודות סיגופים] זמינים לצפייה באתר ספריית אסיף.

==הערות שוליים==

קטגוריה:פילוסופיה יהודית
קרחון מטנוסקה

קרחון מטנוסקה (באנגלית: Matanuska Glacier) הוא קרחון יבשתי הממוקם במדינת אלסקה שבארצות הברית.

אורכו של הקרחון 43 ק"מ ורוחבו 6.4 ק"מ. שפכו של הקרחון מהווה את מקורו של נהר מטנוסקה.

הקרחון מתקדם בקצב של 30 ס"מ מדי יום.

==קישורים חיצוניים==

* 
* [http://webspace.ship.edu/cjwolt/geology/SLIDES/GL-AK.HTM מידע על קרחוני אלסקה]

נהר מטנוסקה.]]
קרחון מטנוסקה

מטנוסקה
ועדת ההגנה הלאומית של קוריאה הצפונית

ועדת ההגנה הלאומית של קוריאה הצפונית (בקוריאנית: 조선민주주의인민공화국 국방위원회, תעתיק: צ'וסון מינוג'וי אינמין קונגהוואהגוק קוקפאנג ויומהואה) הייתה הגוף המנחה העליון על פי חוקת קוריאה הצפונית בכל הקשור לצבא וביטחון. ראש הוועדה היה גם המפקד העליון של צבא העם הקוריאני מעל למשרד הכוחות המזוינים העממיים. החל מדצמבר 2011 ועד 2016 כיהן בתפקיד קים ג'ונג און.בשנת 2016 עקב שינוי החוקה הוחלפה ועדה זו על ידי הוועדה לענייני המדינה של קוריאה הצפונית.

==היסטוריה==
וועדת ההגנה הלאומית נוצרה במסגרת השינוי החוקתי ב-1972. במסגרת השינוי, נוצרו מספר וועדות שהיו כפופות לוועד המרכזי העממי שתפקד על תקן של "קבינט-על". הוועדה כללה אז ארבעה חברים ובראשם קים איל-סונג. על פי ההחלטה: "הוועד המרכזי העממי מייסד וועדת מדיניות פנים, וועדת מדיניות חוץ, וועדת הגנה לאומית וועדת משפט וביטחון וועדות אחרון כדי לסייע לו בעבודה".

==סמכויות==
לוועדה היו סמכויות רשמיות רחבות. כזאת האחראית על המדיניות הביטחונית-הגנתית במדינה הוועדה שולטת ישירות על ארגוני הביטחון בקוריאה הצפונית ובכלל זה המשרד לביטחון העם (כוח השיטור ושמירת הסדר הציבורי), משרד הכוחות המזוינים העממיים (אחראי על תחומים צבאיים אך לא שולט ישירות על הצבא) ומחלקת ביטחון המדינה (המשטרה החשאית). חוקת קוריאה הצפונית בגרסתה הישנה הצהירה בסעיף 106 כי וועדת ההגנה הלאומית הייתה "הגוף העליון של ההדרכה בתחום ההגנה הלאומית של ריבונות המדינה". סעיף 109 של החוקה היקנה לוועדה את הסמכויות הבאות:
*לעצב מדיניות של המדינה בכד לבצע את מדיניות הסונגאן.
*להדריך את הצבא הקוריאני העממי בכללותו ואת עבודת בניית תשתית ההגנה של המדינה.
*לפקח על ביצוע ההוראות של יושב ראש הוועדה.
*ביטול החלטות והוראות של גופים ממלכתיים שמנוגדים להוראות וצווים של הוועדה.
*ייסוד או ביטול של גופים מרכזיים בתחום ההגנה הלאומית.
*ייסוד עיטורים צבאיים והענקת עיטורים צבאיים לקצינים מעל דרגת גנרל.

==ראו גם==
* הועדה לענייני המדינה של קוריאה הצפונית

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קוריאה הצפונית: צבא וביטחון
קטגוריה:קוריאה הצפונית: פוליטיקה